Kampung Tebakang

Kampung Tebakang merupakan sebuah kampung yang terletak di Bukit Payong, dalam negeri Terengganu Darul Iman , iaitu sebuah negeri di  timur Malaysia, dan yang bersempadan dengan Kelantan di utara, Pahang di bahagian barat dan selatannya dan Laut Cina Selatan di bahagian timur.

Kampung Tebakang adalah sebuah kampung tradisional yang terletak di Mukim Alor Limbat, Marang, Terengganu. Jarak dari bandar Kuala Terengganu lebih kurang 16 km dan dari bandar Marang lebih kurang 19.2 km. Dari pekan Bukit Payong iaitu pekan terdekat jaraknya lebih kurang 4.2 km. Luas kampung ini lebih kurang 5 km persegi. Boleh dikatakan hampir keseluruhan kampung ini dipenuhi dengan tanaman buah-buahan dan selebihnya diusahakan untuk pertanian jangka pendek.

Sejarah
Sejarah pembukaan kampung ini tidak dapat direkodkan dengan tepat kerana kekurangan maklumat daripada generasi terdahulu. Namun demikian, di sini dapat kami gariskan serba sedikit maklumat yang dapat dicari. Kampung Tebakang diberi nama sempena dengan sejenis ikan air (Ikan Tebakang) yang banyak terdapat di kampung ini pada masa dahulu dan ianya dibuka lebih kurang 350 tahun yang lampau oleh dua buah keluarga yang diketuai oleh Penghulu Dol yang berasal dari Kampung Pulau Manis, Kuala Terengganu. Beliau dibantu oleh seorang Syed yang nama sebenarnya tidak diketahui. Kepimpinan bertukar ganti dari masa beliau hingga hari ini dengan beberapa pemimpin seperti Penghulu Dohman, Penghulu Salleh, Penghulu Mat, Penghulu Embong (Tok Mbong), Pak Da, Tuan Hj. A. Rahman M. Zin dan seterusnya kepada En. Md Ali Bin Tahar yang ada pada masa ini.            

Pada masa pentadbiran Md Ali Bin Tahar, wujudnya Jawatankuasa Kemajuan dan Keselamatan Kampung. Dengan adanya JKKK ini dapatlah penduduk Kampung Tebakang mengecapi arus pembangunan dan keselesaan jalan raya dan banyak lagi kemudahan yang ada.

Kemudahan asas

Pendidikan 

1. Tadika kemas
2. kelas fardhu ain
3. madrasah amaliyah cikgu hussin

Tempat beribadat 
 Masjid Kampung Tebakang

Poskod
Poskod yang digunakan di Kampung Tebakang, Bukit Payong, Terengganu adalah 21400.

Rujukan

Pautan luar 
 Lokasi Kampung Tebakang di Peta Google

Tebakang